En patient ankom fredag eftermiddag til akutmodtagelsen på Nordsjællands Hospital Hillerød, og mistanke om coronasmitte betød, at patienten og en ledsager hurtigt fik maske på, og patienten blev isoleret.

Hvornår bør jeg ringe? Ring kun til vagtlægen, hvis du føler dig syg, og hvis det er uden for din praktiserende læges åbningstid.

Hvis du har det fint, men blot er bekymret, kan du finde råd på denne hjemmeside.

Sundhedsstyrelsen har desuden en hotline på telefon 7222 7459, hvis du søger svar på, hvad du kan gøre for at undgå smitte.

Ring kun 112, hvis du har brug for øjeblikkelig hjælp ved akut livstruende sygdom eller tilskadekomst.

Anbefalingerne kommer, fordi der i øjeblikket er et enormt tryk på sundhedsmyndighedernes telefonlinjer. Alene i Region Hovedstaden modtog man lørdag omkring 700 opkald om corona.

I går blev det bekræftet, at patienten var smittet, oplyser Region Hovedstaden, og ni ansatte på hospitalet er efterfølgende sendt i hjemmekarantæne.

Styrelsen for Patientsikkerhed blev orienteret om smittetilfældet i aftes.

Læs også : 27 coronasmittede: Enkelte er blevet smittet i Danmark

Antallet af smittede blev opdateret af styrelsen i går ved middagstid, og derfor er det ikke klart, om der er tale om smittetilfælde nummer 28.

Styrelsen for Patientsikkerhed er ved at finde ud af, hvem patienten har været i kontakt med.

- De har opsporet patienter, der har haft tæt kontakt med den smittede, og har isoleret de patienter, der potentielt kan være smittet, oplyser direktør Anne-Marie Vangsted.

- Det skal nævnes, at allerede ved ankomst til hospitalet, blev patienten og en ledsager påsat maske på grund af luftvejssymptomer, oplyser Jonas Egebart, vicedirektør på hospitalet.

- Patienten har altså haft værnemidler på, mens vedkommende har befundet sig på akutmodtagelsen, siger han.